b'\n_START_ARTICLE_\nJuozas Olekas\n_START_SECTION_\nBiografija\n_START_PARAGRAPH_\n1974\xc2\xa0m. baig\xc4\x97 Vilkavi\xc5\xa1kio Salom\xc4\x97jos N\xc4\x97ries vidurin\xc4\x99 mokykl\xc4\x85. 1974\xe2\x80\x931976\xc2\xa0m. studijavo Kauno medicinos institute, 1980\xc2\xa0m. baig\xc4\x97 Vilniaus universiteto Medicinos fakultet\xc4\x85. 1987\xc2\xa0m. medicinos daktaras, 1989\xc2\xa0m. tobulinosi Glazgo universitete._NEWLINE_1980\xe2\x80\x931988\xc2\xa0m. Vilniaus universitetin\xc4\x97s Raudonojo kry\xc5\xbeiaus ligonin\xc4\x97s gydytojas, 1982\xe2\x80\x931989\xc2\xa0m. VU mikrochirurgijos centro laboratorijos vyr. mokslinis bendradarbis._NEWLINE_1988\xe2\x80\x931990\xc2\xa0m. Lietuvos Persitvarkymo S\xc4\x85j\xc5\xabd\xc5\xbeio Seimo narys. 1989\xe2\x80\x931990\xc2\xa0m. nuo Suvalkijos i\xc5\xa1rinktas SSRS Auk\xc5\xa1\xc4\x8diausios tarybos deputatu. Atk\xc5\xabrus Lietuvos nepriklausomyb\xc4\x99, nuo 1990\xc2\xa0m. kovo 23 d. iki 1992\xc2\xa0m. pabaigos\xc2\xa0\xe2\x80\x93 LR sveikatos apsaugos ministras, LDDP laim\xc4\x97jus rinkimus atsisak\xc4\x97 dirbti vyriausyb\xc4\x97je._NEWLINE_1992\xe2\x80\x931993\xc2\xa0m. VU Plastin\xc4\x97s chirurgijos klinikos vyr. mokslinis bendradarbis, Pasaulin\xc4\x97s sveikatos organizacijos Europos regioninio biuro organizacin\xc4\x97s komisijos narys. 1993\xe2\x80\x931994\xc2\xa0m. Vilniaus greitosios pagalbos universitetin\xc4\x97s ligonin\xc4\x97s Plastin\xc4\x97s chirurgijos ir traumatologijos skyriaus ved\xc4\x97jas, 1994\xe2\x80\x931997\xc2\xa0m. VU \xe2\x80\x9e\xc5\xbdalgirio\xe2\x80\x9c ligonin\xc4\x97s vyr. gydytojas, VU Medicinos fakulteto Stomatologijos klinikos docentas._NEWLINE_Nuo 1989\xc2\xa0m. Lietuvos socialdemokrat\xc5\xb3 partijos narys, nuo 1990\xc2\xa0m. LSDP tarybos narys, nuo 1999\xc2\xa0m. gegu\xc5\xbe\xc4\x97s 29 d. LSDP pirmininko pavaduotojas._NEWLINE_1996\xe2\x80\x932019\xc2\xa0m. Seimo narys. Nuo 2019 m. Europos Parlamento narys._NEWLINE_2003\xe2\x80\x932004\xc2\xa0m. sveikatos apsaugos ministras, nuo 2006\xc2\xa0m. kra\xc5\xa1to apsaugos ministras. Nuo 2000\xc2\xa0m. spalio m\xc4\x97n. iki 2001\xc2\xa0m. liepos m\xc4\x97n. Seimo socialdemokratin\xc4\x97s koalicijos frakcijos seni\xc5\xabno pavaduotojas, v\xc4\x97liau, iki 2003\xc2\xa0m. bir\xc5\xbeelio m\xc4\x97n. ir nuo 2004\xc2\xa0m. gruod\xc5\xbeio m\xc4\x97n. iki 2006\xc2\xa0m. liepos m\xc4\x97n. LSDP frakcijos seni\xc5\xabnas. 2006\xe2\x80\x932008\xc2\xa0m. ir 2012\xe2\x80\x932016 m. kra\xc5\xa1to apsaugos ministras._NEWLINE_1997\xe2\x80\x932002\xc2\xa0m. Lietuvos profesini\xc5\xb3 s\xc4\x85jung\xc5\xb3 centro pirmininkas. 1987\xc2\xa0m. valstybin\xc4\x97s premijos laureatas, Medik\xc5\xb3 kolegijos tarybos pirmininkas, Rotary klubo narys, UNICEF Lietuvos komiteto pirmininko pavaduotojas, Tarptautin\xc4\x97s veido ir \xc5\xbeandikauli\xc5\xb3 chirurgijos asociacijos narys. Baltijos visuomen\xc4\x97s sveikatos instituto prezidentas. Lietuvos gatv\xc4\x97s vaik\xc5\xb3 futbolo federacijos garb\xc4\x97s prezidentas. Daugelio racionalizacini\xc5\xb3 pasi\xc5\xablym\xc5\xb3 ir straipsni\xc5\xb3 autorius._NEWLINE_2019 m. i\xc5\xa1rinktas \xc4\xaf Europos Parlament\xc4\x85.\n_START_SECTION_\nKita veikla\n_START_PARAGRAPH_\n1999\xc2\xa0m. greitkelyje Kaunas-Vilnius mirtinai su\xc5\xbealojo du p\xc4\x97s\xc4\x8diuosius, ta\xc4\x8diau atsakomyb\xc4\x97s pavyko i\xc5\xa1vengti . 2003\xc2\xa0m. pritar\xc4\x97 antikonstituciniam \xe2\x80\x9eAlitos\xe2\x80\x9c gamyklos privatizavimui . 2004, 2016\xc2\xa0m. minimas korupcijos skandaluose .'